rejauldu/bengali-wikipedia huggingface dataset:
হার্ভি জেমস অল্টার (জন্ম ১২ ই সেপ্টেম্বর ১৯৩৫) একজন মার্কিন চিকিৎসা গবেষক, ভাইরাস বিষয়ক বিজ্ঞানী ও চিকিৎসক। তিনি ২০২০ সালে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। তিনি হেপাটাইটিস সি (এক ধরনের মারাত্মক যকৃৎপ্রদাহ) সৃষ্টিকারী ভাইরাস আবিষ্কারের গবেষণার জন্য বিখ্যাত। হার্ভি জেমস মার্কিন যুক্তরাষ্ট্রের ম্যারিল্যান্ড অঙ্গরাজ্যের বেথেডা শহরে জাতীয় স্বাস্থ্য সংস্থার (এনআইএইচ) সংক্রামক রোগ বিভাগের  প্রাক্তন প্রধান এবং ওয়ারেন গ্রান্ট ম্যাগনুসন ক্লিনিকাল সেন্টারে ট্রান্সফিউশন মেডিসিন বিভাগের গবেষণার সহযোগী পরিচালক। ১৯৭০-এর দশকের মাঝামাঝি সময়ে হার্ভি জেমস এবং তার গবেষণা দলটি প্রমাণ করে যে সর্বাধিক ট্রান্সফিউশন পরবর্তী হেপাটাইটিস রোগ হেপাটাইটিস এ বা হেপাটাইটিস বি ভাইরাসের কারণে হয় না। স্বাধীনভাবে কাজ করে মার্কিন খাদ্য ও ওষুধ প্রশাসনের (ইউএস ফুড অ্যান্ড ড্রাগ অ্যাডমিনিস্ট্রেশন) বিজ্ঞানী হার্ভি জেমস এবং এডওয়ার্ড টাবর শিম্পাঞ্জিতে ট্রান্সমিশন অধ্যয়নের মাধ্যমে প্রমাণ করেছেন যে হেপাটাইটিসের একটি নতুন রূপ, প্রাথমিকভাবে "নন-এ, নন-বি হেপাটাইটিস" নামে পরিচিত এবং এটি কার্যকারক এজেন্ট সম্ভবত একটি ভাইরাস ছিলো। এই গবেষণার মাধ্যমে শেষ পর্যন্ত ১৯৮৮ সালে হেপাটাইটিস সি ভাইরাস আবিষ্কৃত হয়, যার জন্য হার্ভি অল্টার ২০২০ সালে মাইকেল হিউটন ও চার্লস এম রাইসের সাথে শরীরবিদ্যা বা চিকিৎসাবিদ্যায় নোবেল পুরস্কারে ভূষিত হন।  যে ভাইরাসের কারণে হেপাটাইটিস সি রোগের সৃষ্টি হয়, সেই ভাইরাস আবিষ্কারের গবেষণা পরিচানলার জন্য হার্ভি জেমস স্বীকৃতি পান এবং তিনি ২০০০ সালে মার্কিন যুক্তরাষ্ট্রের সরকারি জনস্বাস্থ্য পরিষেবাতে প্রাপ্ত সর্বোচ্চ বেসামরিক সম্মাননা রোগশয্যার চিকিৎসা গবেষণার জন্য লস্কর-ডিবেকে পুরস্কারে ভূষিত হন।The Lasker Foundation   তথ্যসূত্র  বহিঃসংযোগ  বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ইহুদি নোবেল বিজয়ী বিষয়শ্রেণী:১৯৩৫-এ জন্ম বিষয়শ্রেণী:ইহুদি মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
থাম্ব|250px|ডান|বুদ্ধের মাথা, ওয়াট মহাঠাট আয়ুতথায়া ঐতিহাসিক উদ্যানে থাইল্যান্ডের প্রাচীন নগর আয়ুতথায়ার ধ্বংসাবশেষ আছে। রাজা রামাথিবদি ১ ১৩৫১ সালে এই নগর পত্তন করেন।  ১৫৬৯ সালে ব্রহ্মদেশীয়রা এটি দখল করে। লুঠতরাজ করা না হলেও এই সময় প্রচুর মূল্যবান এবং শৈল্পিক জিনিস হারিয়ে যায়। Chakrabongse, C., 1960, Lords of Life, London: Alvin Redman Limited ব্রহ্মদেশীয় সেনা ১৭৬৭ সালে এটি ধ্বংস করার আগে অবধি এটি দেশের রাজধানী ছিল।  ১৯৬৯ সালে চারুকলা বিভাগ এর সংস্কার শুরু করে যা ১৯৭৬ সালে এটি ঐতিহাসিক উদ্যান রূপে ঘোষণার পর নতুন উদ্যম পায়। উদ্যানের একটি অংশ ১৯৯১ সালে ইউনেস্কো বিশ্ব ঐতিহ্যবাহী স্থান রূপে স্বীকৃতি পায়। আয়ুতথায়া সাম্রাজ্যে ৩৫ জন রাজা রাজত্ব করেন।   উদ্যানের স্থানসমূহ   ওয়াট চাইওয়াটথানারাম  ওয়াট কাসাত্রাথিরাজ  ওয়াট কুদি দাও  ওয়াট লোকায়াসুথারাম  ওয়াট মহাঠাট  ওয়াট ফানান চোয়েং  উইরান ফ্রা মংখন বপিত  ওয়াট ফ্রা রাম  ওয়াট ফ্রা শ্রী সানফেট  ওয়াট রাতচাবুরানা, আয়ুতথায়া  ওয়াট চাই মংখন  ওয়াট ইয়াই চাই মংখন  ফ্রা চেদি সুরিয়থাই  আয়ুতথায়া ঐতিহাসিক অধ্যয়ন কেন্দ্র  জাপানি জনবসতি  ওয়াট ফু খাও ঠং  হাতি গুহা   ইউনেস্কো বিশ্ব ঐতিহ্যবাহী স্থান  ১৯৯১ সালে উদ্যানের একটি অংশ ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়। পুরো উদ্যানের মধ্যে ২৮৯ হেক্টর জায়গা এর অন্তরগত।   চিত্রশালা    তথ্যসূত্র
থাম্ব| মেটামরফেসিসি হওয়ার সময় শূকচুকীর দেহের ভেতরের বিশেষ অংশগুলি বড় হয়ে ইমেগো দশার মাছির গঠনে পরিণত হয়।|440x440px  হলোমেটাবোলাস পোকাদের শুঁকচুকীর দেহের ভেতরে থাকা কিছু বিশেষ অংশকে 'ইমাজিনাল ডিস্ক' বলা হয়। এই ডিস্কগুলি জোড়ায় জোড়ায় থাকে এবং শূককীট পর্যায় থেকে ইমেগো হওয়ার সময় পূর্ণ বয়সের পোকাদের বিভিন্ন অংশ, যেমন পাখা, পা, শুঁড় বা অন্যান্য অঙ্গ, গঠন করে। পোকাদের বিকাশে এই ইমাজিনাল ডিস্কের গুরুত্বপূর্ণ ভূমিকা প্রথমবারের মতো বুঝতে পেরেছিলেন বিখ্যাত কীটতত্ত্ববিদ জান স্বামারদাম।  মূককীট পর্যায়ে শুঁকচুকীর অনেক অংশ ভেঙে যায়। পূর্ণ বয়সের অংশগুলো সেই ডিস্কগুলিও সহকারে দ্রুত বেড়ে উঠতে শুরু করে। এই ডিস্কগুলি উল্টে গিয়ে লম্বা হয়, এবং তাদের মাঝের অংশ থেকেই পূর্ণ বয়সের পা, ডানা, শুঁড় বা অন্য অংশ গঠন হয়। শুঁকচুকী অবস্থায় এই ডিস্কগুলির কোষগুলো অস্পষ্ট রকম লাগে, কিন্তু পূর্ণ বয়সে সেগুলো কী হবে তা আগেই ঠিক হয়ে থাকে।  এই বিকাশের নির্ধারণ প্রমাণ করার জন্য বিজ্ঞানীরা একটি পরীক্ষণ করেন। তাঁরা মূককীট পর্যায়ে যাওয়ার পথে থাকা শুঁকচুকীর তৃতীয় পর্যায়ের একটি বিশেষ অংশ (ইমাজিনাল ডিস্ক) কেটে ছোট ছোট টুকরো করে আরও ছোট শুঁকচুকীর দেহে লাগান। এভাবে এই অংশগুলো বহু প্রজন্ম ধরে কৃত্রিমভাবে বেড়ে উঠতে পারে। তারপর এই রকম কৃত্রিমভাবে বেড়ে ওঠা একটি অংশ যখন আবার মূককীট পর্যায়ে বেড়ে উঠতে থাকা একটি শুঁকচুকীর দেহে লাগানো হয়, তখন সেটি আগে যেমন হওয়ার ছিল ঠিক তেমন অংশেই (যেমন পাখা, পা বা শুঁড়) পরিণত হয়। অর্থাৎ, শুঁকচুকীর শরীরের অন্য জায়গায় লাগানো হলেও একটি শুঁড়ের অংশ কৃত্রিমভাবে বেড়ে উঠে শেষ পর্যায়ে পুরোপুরি একটি শুঁড়ই হয়ে যাবে।  ফলের মাছি ড্রোসোফিলা মেলানোজেস্টার (Drosophila melanogaster) এর শুঁকচুকীর বিশেষ অংশগুলো (ইমাজিনাল ডিস্ক) নিয়ে গবেষণা করার ফলে বিজ্ঞানীরা হোমোএটিক মিউটেশন এর মতো নতুন কিছু জিনগত পরিবর্তন আবিষ্কার করতে পেরেছেন। এই পরিবর্তনের ফলে কখনো কখনো একটি অংশের বিকাশের গতিপথ পুরোপুরি বদলে যেতে পারে, যেমন পা থেকে শুঁড়ে পরিণত হওয়া। আরও আশ্চর্যজনকভাবে, এই ধরনের পরিবর্তন একদম নির্দিষ্ট ভাবেই ঘটে থাকে, যেমন পা কখনও হাত হবে না। এই গবেষণার ভিত্তিতে বিজ্ঞানীরা হোমিওবক্স জিনগুলি আবিষ্কার করতে পেরেছেন। এই আবিষ্কার বহুকোষী প্রাণীদের বিকাশ সম্পর্কে আমাদের বোঝার ক্ষেত্রে একটা বিপ্লব ঘটিয়েছে।   ইমাজিনাল কোষ  ফলের মাছি (Drosophila)র বিকাশে একটি অদ্ভুত ঘটনা ঘটে। তাদের শরীরে কিছু বিশেষ কোষ থাকে, যাদের নাম 'ইমাজিনাল সেল'। এই কোষগুলি শুঁকচুকী অবস্থায় নিষ্ক্রিয় থাকে, কিন্তু মূককীট হওয়ার সময় তারা জেগে উঠে নতুন টিস্যু গঠন করে। মজার ব্যাপার হলো, পুরনো টিস্যুগুলোও এই সময় নতুন কোষ উৎপাদন করে! ফলে মূককীট দশা ও পূর্ণ বয়সের মাছির টিস্যুগুলি আসে এই দুই ধরনের কোষ থেকে। বিজ্ঞানীরা এই ঘটনাটি পরীক্ষা করে দেখেছেন যে, ফাইব্রোব্লাস্ট গ্রোথ ফ্যাক্টর নামের একটি রাসায়নিক পদার্থ এই কোষগুলোকে সক্রিয় করে। এটি উভয় ধরনের কোষকেই নতুন টিস্যু গঠন করতে উৎসাহিত করে, যার ফলে পুরনো টিস্যুর জায়গায় নতুন টিস্যু গঠিত হয়।   আরও দেখুন   ইমেগো   তথ্যসূত্র      আরও জানুন      বহিঃসংযোগ   Web site for the book Imaginal Discs: The Genetic and Cellular Logic of Pattern Formation by Lewis I. Held, Jr.  বিষয়শ্রেণী:পতঙ্গ বিষয়শ্রেণী:কীটতত্ত্ব
left|100px -কাজী নজরুল ইসলাম  কাজী নজরুল ইসলাম (মে ২৫, ১৮৯৯ — আগস্ট ২৯, ১৯৭৬), বাঙালি কবি, সঙ্গীতজ্ঞ, দার্শনিক, যিনি বাংলা কাব্যে অগ্রগামী ভূমিকার জন্য সর্বাধিক পরিচিত। বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। পশ্চিমবঙ্গ ও বাংলাদেশ - দুই বাংলাতেই তাঁর কবিতা ও গান সমানভাবে সমাদৃত। তাঁর কবিতায় বিদ্রোহী দৃষ্টিভঙ্গির কারণে তাঁকে  বিদ্রোহী কবি বলা হয়। তার কবিতার মূল বিষয়বস্তু ছিল মানুষের প্রতি মানুষের অত্যাচার এবং দাসত্বের বিরুদ্ধে সোচ্চার প্রতিবাদ। বাংলা মননে কাজী নজরুল ইসলামের মর্যাদা ও গুরুত্ব অপরিসীম। একাধারে কবি, সাহিত্যিক, সংগীতজ্ঞ, সাংবাদিক, রাজনীতিবিদ এবং সৈনিক হিসেবে অন্যায় ও অবিচারের বিরুদ্ধে নজরুল সর্বদাই ছিলেন সোচ্চার। তাঁর কবিতা ও গানে এই মনোভাবই প্রতিফলিত হয়েছে। অগ্নিবীণা হাতে তাঁর প্রবেশ, ধূমকেতুর মতো তাঁর প্রকাশ। যেমন লেখাতে বিদ্রোহী, তেমনই জীবনে - কাজেই "বিদ্রোহী কবি"।
thumb|একটি সিম কার্ড এর সম্মুখভাগ (মাইক্রো-সিম কাটআউটের  সাথে মিনি-সিম এবং ন্যানো সিম) thumb|একটি সিম কার্ড পেছনের অংশ (মাইক্রো-সিম কাটআউটের সাথে মিনি-সিম) সিম (SIM) একটি স্মার্ট পরিচয় ব্যবস্থা। এর পূর্ণরুপ - 'সাবসক্রাইবার আইডেনটিটি মডিউল' (subscriber identification module) যার বাংলা অর্থ 'গ্রাহক পরিচিতি মডিউল'। এটি একটি সমন্বিত বর্তনী (integrated circuit) যা মোবাইল ফোনের জন্য প্রয়োজনীয় 'সার্ভিস সাবসক্রাইবার কী' (service-subscriber key (IMSI)) এর সাথে সংযুক্ত। thumb|বাংলাদেশের বৃহৎ চারটি সিম পরিষেবাদানকারী|alt=Robi ই - সিম ই-সিম এর পূর্ণ রুপ হচ্ছে এম্বেডেড সিম। এটি একটি প্রোগ্রাম যোগ্য সিম কার্ড যা ডিভাইস এর সাথে এম্বেডেড থাকে।  নকশা থাম্ব|সিম চিপের গঠন এবং প্যাকেজিং  সিম কার্ডগুলির জন্য তিন ধরনের অপারেটিং ভোল্টেজ রয়েছে: ,  এবং  (আইএসও/আইইসি ৭৮১৬- ৩ শ্রেণীর এ, বি ও সি)। ১৯৯৮ সালের আগে চালু হওয়া সিম কার্ডের অধিকাংশের অপারেটিং ভোল্টেজ ৫ ভোল্ট ।  thumb| সিলিকন চিপের একটি সিম কার্ড যা খোলা হয়েছে। পাতলা স্বর্ণের তারের বন্ধন এবং নিয়মিত, আয়তক্ষেত্রাকার ডিজিটাল মেমরি অংশ  আধুনিক সিম কার্ডগুলি গ্রাহক দ্বারা ব্যবহার করার সময় অ্যাপ্লিকেশন লোড করার অনুমতি দেয়।   তথ্যসূত্র   বহিঃসংযোগ   বিষয়শ্রেণী:প্রযুক্তি বিষয়শ্রেণী:জার্মান উদ্ভাবন বিষয়শ্রেণী:স্মার্ট কার্ড
আছালেউ তামেনে সেয়ুম (; জন্ম ২২ নভেম্বর ১৯৯১) একজন ইথিওপীয় পেশাদার ফুটবলার, যিনি ইথিওপিয়ান প্রিমিয়ার লিগ ক্লাব ডিফেন্স ফোর্স এবং ইথিওপিয়া জাতীয় দলের হয়ে রক্ষণভাগের খেলোয়াড় হিসেবে খেলেন।    তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইথিওপীয় পুরুষ ফুটবলার বিষয়শ্রেণী:ইথিওপিয়ার পুরুষ এ আন্তর্জাতিক ফুটবলার বিষয়শ্রেণী:ইথিওপীয় প্রিমিয়ার লিগের খেলোয়াড় বিষয়শ্রেণী:২০২২ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:২০১৬ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ইথিওপিয়ার পুরুষ আন্তর্জাতিক ফুটবলার বিষয়শ্রেণী:পুরুষ ফুটবল মধ্য মাঠের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইথিওপীয় পুরুষ আন্তর্জাতিক ফুটবলার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__বাংলাদেশের হিন্দু মন্দিরের তালিকা-এ পুনর্নির্দেশ করা হল।  আফতাবুজ্জামান (আলাপ) ১৭:১৩, ২১ সেপ্টেম্বর ২০২৪ (ইউটিসি) রীঁ শ্রী শ্রী করুণাময়ী কালীবাড়ী   – (অপসারণের প্রস্তাবনা দেখুনলগ দেখুন) () উল্লেখযোগ্য ধর্মীয় স্থাপনা নয়। উল্লেখযোগ্যতা প্রমাণের জন্য গুগল করেও পর্যাপ্ত এবং নির্ভরযোগ্য তথ্যসূত্র পাওয়া যায়নি। Musunny.95 (আলাপ) ১৩:১৩, ২ সেপ্টেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আমু দরিয়া, (আমুদরিয়া ( - আমুদরিয়ো;  - Âmudaryâ; , ঐতিহাসিকভাবে এর ল্যাটিন নাম অক্সাস বা গ্রীক Ὦξος দ্বারা পরিচিত)Ptolemaeus, Geography, §6.10.1 মধ্য এশিয়ার দীর্ঘতম নদী। ভাখশ ও পঞ্জ নদীর সম্মিলিত স্রোতধারায় তাজিকিস্তান ও আফগানিস্তানের সীমান্তে তিগোভায়া বালাকা প্রাকৃতিক রিজার্ভে এটি উৎপত্তি লাভ করে উত্তর-পশ্চিম দিকে প্রবাহিত হয়ে আরল সাগরের দক্ষিণদিকে পতিত হয়। প্রাচীনকালে নদীটিকে বৃহত্তর ইরান ও তুয়ারান সীমানা বলে পরিগণিত করা  হতো। B. Spuler, Āmū Daryā, in Encyclopædia Iranica, online ed., 2009 বিভিন্ন সংস্কৃত পাণ্ডুলিপি ও গ্রন্থে এই নদীকে বক্ষু নদী নামে অভিহিত করা হয়েছে।    তথ্যসূত্র   বিষয়শ্রেণী:আফগানিস্তানের নদী বিষয়শ্রেণী:তাজিকিস্তানের নদী বিষয়শ্রেণী:তুর্কমেনিস্তানের নদী বিষয়শ্রেণী:উজবেকিস্তানের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:আন্তঃসীমান্ত নদী
ডোরেমন ল্যান্ড হলো অ্যানিমে  এবং মাঙ্গা সিরিজ ডোরেমন ভিত্তিক একটি স্প্যানিশ গেম শো। এই শোটি ষাট ডেসিবেল, লুক ইন্টারন্যাশনাল ও টার্নেক দ্বারা নিৰ্মিত। শোটি প্রতি শুক্রবার রাত ১১ টায় বোয়িং চ্যানেলে প্রচারিত হতো।  ইতিহাস ২০১৪ সালে দ্বিতীয় কোয়ার্টারে স্পেন মিডিয়া দুটি উপায়ে ডোরেমন ল্যান্ড খেলোয়াড়দের  আকৃষ্ট করেছিল:  প্রথমটি তাদের নিজের নাম বোয়িং ওয়েবসাইটে লেখা৷  দ্বিতীয়টি ছিল ৩০-৩১ মে'র  মধ্যে মালাগায় কণ্ঠস্বর পরীক্ষা।Casting Doraemon Land  ব্রডকাস্ট প্রথম মৌসুম(২০১৪)  পর্ব পর্বের শিরোনাম তারিখ সময় রেটিং ভাগাভাগি খেলা   খেলোয়াড় পর্ব ১ পর্ব ২ পর্ব ৩ পর্ব ৪ পর্ব ৫ পর্ব ৬ পর্ব ৭ পর্ব ৮ পর্ব ৯ পর্ব ১০ পর্ব ১১  (গ্রান্ড ফিনালে) Alesia and María 3 Samuel and Daniel 1 ফাইনাল চায়েনো এবং  মারিয়া 2 চারলিনা এবং  আইরিশ 2 জুয়ান এবং আদ্রিয়ান্দ্রা 1 ফাইনাল ঈসাবেল এবং আলেজান্দ্রা 3  3 রুবেন এবং এদুয়ারদ  1 Finalist Eugenia and Carmen 2 Jaume and Lourdes 3 María and Raquel 1 Finalist Paula and Joaquín 2 Claudia and Paula 3 Yaiza and Libe 2 Adriana and Paula 1 Finalist Unai and Gonzalo 2 Irene and Laura 1 Finalist Jaime and Darío 3 Andrea and Alejandra 2 Rafael and Cristian 3 Juan and Hugo 1 Finalist Eloy and Yago 2 Natalia and Alba 1 Won Noah and Ana 3 Rubén and Adrián 3 Antonio and María 2 Adriana and Álvaro 1 Finalist Jorge and Nicolás 2  Rodrigo and Gonzalo 1 Finalist Adrián and Daniel 3   তথ্যসূত্র  বিষয়শ্রেণী:ডোরেমন
দাউদকান্দি থানা বাংলাদেশের কুমিল্লা জেলার অন্তর্গত দাউদকান্দি উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  দাউদকান্দি উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম দাউদকান্দি থানার আওতাধীন।  পৌরসভা:  দাউদকান্দি  ইউনিয়নসমূহ:  দাউদকান্দি উত্তর  সুন্দলপুর  বারপাড়া  গৌরীপুর  জিংলাতলী  ইলিয়টগঞ্জ উত্তর  ইলিয়টগঞ্জ দক্ষিণ  মালিগাঁও  মোহাম্মদপুর পশ্চিম  মারুকা  বিটেশ্বর  গোয়ালমারী  পদুয়া  পাঁচগাছিয়া পশ্চিম  দৌলতপুর   আরও দেখুন   দাউদকান্দি উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:দাউদকান্দি উপজেলা
এলিজাবেথ মারিয়া বেসকো (১৯নভেম্বর ১৮৭০১৭অক্টোবর ১৯২৮) ছিলেন একজন সুইডিশ লেখক। তিনি স্টকহোম, সুইডেনে জন্মগ্রহণ করেন এবং বেসকো স্কুলে পড়াশোনা করেন, পরে তিনি স্যাব্বাটসবার্গ হাসপাতাল এবং সোফিয়াহেমমেট-এ পড়াশোনা করেন। তিনি "রুনা" ছদ্মনামে প্রায় পঞ্চাশটি বই লেখেন। তার বেশ কিছু বই ডেনিশ, ফিনিশ, ফ্রেঞ্চ, ইংরেজি, জার্মান এবং ডাচ ভাষায় অনূদিত হয়েছে।  তার বইগুলিতে তিনি পুরুষ এবং নারীর সমান অধিকারের কথা বলেছেন এবং প্রাণী পরীক্ষার বিপক্ষে ও শাকাহারিতার পক্ষে কথা বলেছেন।   গ্রন্থপঞ্জি    Allt eller intet (১৮৯৫)  Från skogarna och fjällen (বেইজার, ১৮৯৬)  På Elghyttan (ফোস্টারল্যান্ডস্টিফট, ১৯০২)  Nina (ফোস্টারল্যান্ডস্টিফট, ১৯০৩)  Var rädd om din krona! (স্টকহোম ফোস্টারল্যান্ডস্টিফট : বাচ্চাদের সিরিজ, ১৯০৩)  Gamle prästen i Hornsjö och andra berättelser (ফোস্টারল্যান্ডস্টিফটসেন, ১৯০৪)  Sagor och berättelser för barn (পালমকুইস্ট, ১৯০৪)  Med blicken mot det osynliga (ফোস্টারল্যান্ডস্টিফট., ১৯০৬)  Katri berättelse (ফোস্টারল্যান্ডস্টিফটসেন, ১৯০৭, যুবকদের জন্য গ্রন্থপঞ্জি; ৬)  Röster (এ. ভি. কার্লসন, ১৯০৯)  Den ljusnande framtid (ফোস্টারল্যান্ডস্টিফট, ১৯১০, যুবকদের জন্য গ্রন্থপঞ্জি; ৯)  Vildfågel (এ. ভি. কার্লসন, ১৯১১)  I vildmarken och andra berättelser från Lappland (এ. ভি. কার্লসন, ১৯১১)  Korsfararne, নাটকীয় আকারে কাহিনি (এ. ভি. কার্লসন, ১৯১২)  Ljudande malm (রক আইল্যান্ড, ইলিনয়: অগাস্টানা বুক কনসার্ন, [১৯১২?])  Vildfågels näste (এ. ভি. কার্লসন, ১৯১৩)  En tonskapelse berättelse (এ. ভি. কার্লসন, ১৯১৩)  Han och hans hustru (এ. ভি. কার্লসন, ১৯১৫)  Grannarna i Västanfors (এ. ভি. কার্লসন, ১৯১৬)  Sif (কার্লসন, ১৯১৭)  Lärobok i stenografi (গাম্পার্টস বুকহ. ইন ডিসট্রিক্ট, ১৯১৭)  Birger Löwing (এ. ভি. কার্লসন, ১৯১৮)  Hans moders gud (এ. ভি. কার্লসন, ১৯১৪)  Birger Löwing (এ. ভি. কার্লসন, ১৯১৮)  Den lille väpnaren, বাচ্চাদের জন্য কাহিনী ও গল্প ২য় সংস্করণ, (লিনডব্লাড, ১৯১৯)  Fostersyskonen (স্টকহোম, ১৯২২)  Hans ögons ljus (এ. ভি. কার্লসন, ১৯২৩)  Ekekronas (এ. ভি. কার্লসন, ১৯২৪)  Fader och son (এ. ভি. কার্লসন, ১৯২৫)  Gossar och flickor (লিনডব্লাড, ১৯২৫)  Ols Barbro (এ. ভি. কার্লসন, ১৯২১)  Skalunga I ও II (কার্লসন ১৯১৯–২৫)  Skiftande dagrar berättelser (লিনডব্লাড, ১৯২৬)  Trettonåringar (এ. ভি. কার্লসন, ১৯২৬)  Testamentet (এ. ভি. কার্লসন, ১৯২৭)  Vårdrömmar (উপসালা, ১৯২৭)  Förnyelse, (এ. ভি. কার্লসন, ১৯২৮)  Vardagsliv   তথ্যসূত্র   বিষয়শ্রেণী:সুয়েডীয় অ-কল্পকাহিনী লেখক বিষয়শ্রেণী:২০শ শতাব্দীর সুয়েডীয় ব্যক্তি বিষয়শ্রেণী:১৯২৮-এ মৃত্যু বিষয়শ্রেণী:১৮৭০-এ জন্ম
সত্যবাবু মারা গেছেন  বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ, মধ্যরাতের অশ্বারোহী সিরিজে দ্বিতীয় বই। এটি ১৯৮৪ সালে প্রথম প্রকাশিত হয়। এর পরবর্তী ও শেষ খন্ডের নাম নন্দনে নন্দিনী। লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।  তথ্যসূত্র  বহিঃসংযোগ  বিষয়শ্রেণী:১৯৮৪-এর বই
জামালপুর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৬২ নং জামালপুর বিধানসভা (এসসি) কেন্দ্রটি জামালপুর সমষ্টি উন্নয়ন ব্লক এবং মগরা গ্রাম পঞ্চায়েত রায়না-১ সমষ্টি উন্নয়ন ব্লক গুলির অন্তর্গত।  জামালপুর বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি বর্ধমান লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৬২মৃত্যুঞ্জয় প্রামাণিকভারতীয় জাতীয় কংগ্রেস১৯৬৭পূর্নজয় প্রামাণিকভারতীয় জাতীয় কংগ্রেস১৯৬৯বাসুদেব প্রামাণিক বাংলা কংগ্রেস১৯৭১কালিপদ দাসমার্ক্সবাদী ফরওয়ার্ড ব্লক১৯৭২পূর্নজয় প্রামাণিকভারতীয় জাতীয় কংগ্রেস১৯৭৭সুনিল সাঁত্রামার্ক্সবাদী ফরওয়ার্ড ব্লক১৯৮২সুনিল সাঁত্রানির্দল১৯৮৭সুনিল সাঁত্রানির্দল১৯৯১ সমর হাজরাভারতের কমিউনিস্ট পার্টি (মার্ক্সবাদী)১৯৯৬ সমর হাজরাভারতের কমিউনিস্ট পার্টি (মার্ক্সবাদী)২০০১ সমর হাজরাভারতের কমিউনিস্ট পার্টি (মার্ক্সবাদী)২০০৬ সমর হাজরানির্দল২০১১উজ্জ্বল প্রামাণিকসর্বভারতীয় তৃণমূল কংগ্রেস  নির্বাচনী ফলাফল ২০২১     ১৯৭৭-২০০৬ ২০০৬ সালের বিধানসভা নির্বাচনে, নির্দলের সমর হাজরা জামালপুর (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শঙ্করচন্দ্র মল্লিককে পরাজিত করেন। ২০০১ সালে সিপিআই (এম) এর সমর হাজরা তৃণমূল কংগ্রেসের অজয় ​​প্রামাণিককে, ১৯৯৬ সালে কংগ্রেসের বৈদ্যনাথ দাসকে এবং ১৯৯১ সালে কংগ্রেসের অজয় ​​প্রামাণিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭, ১৯৮২ সালে নির্দলের সুনিল সাঁত্রা কংগ্রেসের পূর্নজয় প্রামাণিককে পরাজিত করেন। এমএফবি এর সুনিল সাঁত্রা ১৯৭৭ সালে আইসিএসের পূর্নজয় প্রামাণিককে পরাজিত করেন।  ১৯৬২-১৯৭২ ১৯৭২ সালে কংগ্রেসের পূর্নজয় প্রামাণিক জয়ী হন। ১৯৭১ সালে এমএফবি এর কালিপদ দাস জয়ী হন। ১৯৬৯ সালে বাংলা কংগ্রেসের বাসুদেব প্রামাণিক জয়ী হন। ১৯৬৭ সালে কংগ্রেসের পূর্নজয় প্রামাণিক জয়ী হন। ১৯৬২ সালে কংগ্রেসের মৃত্যুঞ্জয় প্রামাণিক জয়ী হন। এর আগে আসন বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব বর্ধমান জেলার রাজনীতি বিষয়শ্রেণী:পশ্চিম বর্ধমান জেলার রাজনীতি
লাল চান্দা (বৈজ্ঞানিক নাম: Parambassis lala) (ইংরেজি: Highfin Glassy Perchlet) হচ্ছে Ambassidae পরিবারের Parambassis গণের একটি স্বাদুপানির মাছ।  বর্ণনা  বিস্তৃতি এই মাছ এশিয়ার বাংলাদেশ, মায়ানমার এবং ভারতে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ
উপেন্দ্র নাথ বিশ্বাস একজন ভারতীয় বাঙালি রাজনৈতিক ব্যক্তিত্ব এবং সিভিল সার্ভেন্ট। ২০১১ সালে তিনি বাগদা বিধানসভা কেন্দ্র থেকে ভোটে জিতে পশ্চিমবঙ্গ বিধানসভার সদস্য হন এবং প্রথম তৃণমূল কংগ্রেস সরকারে তিনি অনগ্রসর শ্রেণীকল্যাণ দপ্তরের মন্ত্রী হন।   প্রথম জীবন  উপেন বিশ্বাস ১৯৪২ সালের যশোরের এক নমশুদ্র পরিবারে জন্মগ্রহণ করেন এবং তিনি আম্বেদকরের আদর্শ মেনে চলতেন। তিনি কলকাতা বিশ্ববিদ্যালয় থেকে সমাজবিদ্যা বিষয়ে পিএইচডি অর্জন করেন। পরবর্তীকালে উপেন্দ্রনাথ বিশ্বাস বৌদ্ধ ধর্ম গ্রহণ করেন।  চাকরি জীবন  উপেন বিশ্বাস ১৯৬৮ সালে একজন আইপিএস অফিসার হিসাবে পশ্চিমবঙ্গ পুলিশে যোগদান করেন। পদোন্নতি ঘটতে ঘটতে উপেন বিশ্বাস সিবিআই জয়েন্ট ডিরেক্টর পদে উন্নীত হন। এই পদে থাকাকালীন তিনি বিহারের পশুখাদ্য কেলেঙ্কারিতে বিহারের প্রাক্তন মুখ্যমন্ত্রী লালুপ্রসাদ যাদব কে গ্রেপ্তার করেন।   রাজনৈতিক জীবন  উপেন বিশ্বাস ২০১১ বিধানসভা নির্বাচনে বাগদা বিধানসভা কেন্দ্র থেকে ফরওয়ার্ড ব্লক প্রার্থী মৃণালকান্তি শিকদার কে হারিয়ে বিধায়ক নির্বাচিত এবং পশ্চিমবঙ্গ সরকারের অনগ্রসর শ্রেণীকল্যাণ দপ্তরের মন্ত্রীও হন। পরবর্তীতে ২০১৬ সালের বিধানসভা নির্বাচনে উপেন বিশ্বাস জাতীয় কংগ্রেস প্রার্থী দুলাল চন্দ্র বরের কাছে পরাজিত হন।  তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:১৯৪২-এ জন্ম বিষয়শ্রেণী:ভারতীয় বৌদ্ধ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
কৌমার্য (, , , , , ) হল স্বেচ্ছায় অবিবাহিত হওয়া, যৌনতা থেকে বিরত থাকা বা উভয়ই, সাধারণত ধর্মীয় কারণে। এটি প্রায়ই একজন ধর্মীয় কর্মকর্তা বা ভক্তের ভূমিকার সাথে যুক্ত হয়। এর সংকীর্ণ অর্থে, কৌমার্য শব্দটি শুধুমাত্র তাদের জন্য প্রযোজ্য হয় যাদের জন্য অবিবাহিত অবস্থা পবিত্র ব্রত, ত্যাগের কাজ, বা ধর্মীয় বিশ্বাসের ফল।  বিস্তৃত অর্থে, এটি সাধারণত বোঝা যায় শুধুমাত্র যৌনাচার থেকে বিরত থাকা।  সমগ্র ইতিহাস জুড়ে কৌমার্য কোন না কোন রূপে বিদ্যমান রয়েছে, কার্যত বিশ্বের সমস্ত প্রধান ধর্মে, এবং এটি সম্পর্কে বিভিন্ন মতামত রয়েছে।  ধ্রুপদী হিন্দু সংস্কৃতি একজনের সামাজিক বাধ্যবাধকতা পূরণের পর জীবনের পরবর্তী পর্যায়ে সন্ন্যাস ও কৌমার্যকে উৎসাহিত করে। অন্যদিকে, জৈনধর্ম, এমনকি অল্পবয়সী ভিক্ষুদের জন্যও সম্পূর্ণ কৌমার্য প্রচার করেছিল এবং ব্রহ্মচর্যকে মোক্ষ অর্জনের জন্য অপরিহার্য আচরণ বলে মনে করেছিল। বৌদ্ধধর্ম এই ক্ষেত্রে জৈনধর্মের অনুরূপ। তবে, বৌদ্ধধর্মের প্রসারের বিভিন্ন অঞ্চলে উল্লেখযোগ্য সাংস্কৃতিক পার্থক্য ছিল, যা ব্রহ্মচর্যের প্রতি স্থানীয় মনোভাবকে প্রভাবিত করেছিল। কিছুটা অনুরূপ পরিস্থিতি জাপানে বিদ্যমান ছিল, যেখানে শিন্তৌ ঐতিহ্যও কৌমার্যের বিরোধিতা করেছিল। বেশিরভাগ নেটিভ আফ্রিকান এবং নেটিভ আমেরিকান ধর্মীয় ঐতিহ্যে, কৌমার্যকে নেতিবাচকভাবেও দেখা হয়েছে, যদিও কিছু মেসোআমেরিকান যোদ্ধাদের দ্বারা পর্যায়ক্রমিক কৌমার্য পালনের মতো ব্যতিক্রম ছিল।  রোমানরা কৌমার্যকে বিপর্যয় হিসাবে দেখেছিল এবং এর বিরুদ্ধে আর্থিক জরিমানা প্রণয়ন করেছিল, সতী কুমারীদের বাদ দিয়ে, যারা ৩০ বছরের সতীত্বের ব্রত নিয়েছিল যাতে তারা অধ্যয়ন এবং রাষ্ট্রীয় আচার-অনুষ্ঠানগুলির সঠিক পালনে আত্মনিয়োগ করে।  খ্রিস্টধর্মে, কৌমার্য মানে ভবিষ্যতে কুমারী বা ব্রহ্মচারী জীবনযাপন করার প্রতিশ্রুতি। ক্যাথলিক চার্চ ছাড়াও, পূর্বদেশীয় খ্রিস্টধর্ম, অ্যাংলিকান কমিউনিয়ন এবং কিছু প্রতিবাদী চার্চ বা সম্প্রদায় যেমন শেকারগণও কৌমার্যের প্রতিশ্রুতি বা ব্রত জানে, উদাহরণস্বরূপ, ধর্মীয় আদেশের সদস্যদের জন্য, বিনাসী, পবিত্র কুমারী ও নারী যাজক।  ইহুদি ধর্ম ও ইসলাম কৌমার্যকে নিন্দা করেছে, কারণ উভয় ধর্মই বিবাহ এবং পারিবারিক জীবনকে জোর দেয়।Berachot 10a; Kiddushin 29b; Maimonides, Ishut 15:2; Shulchan Aruch, Even Hae'ezer 1:3 যাইহোক, দ্বিতীয় মন্দিরের সময়কালে একটি ইহুদি সম্প্রদায়, এসেনেসের পুরোহিতরা কৌমার্য পালন করতেন। বেশ কিছু হাদিস ইঙ্গিত করে যে ইসলামী নবী মুহাম্মদ কৌমার্যের নিন্দা করেছেন।  তথ্যসূত্র  উৎস    Donald Cozzens (2006). Freeing Celibacy. Collegeville, Minn.: Liturgical Press.    Rafael Domingo (2020): "Why Does the Catholic Church Insist on Celibacy?" by Rafael Domingo  বহিঃসংযোগ   The Biblical foundation of priestly celibacy  The Reformation view of Celibacy  HBO documentary film Celibacy  বিষয়শ্রেণী:মানবীয় আচার বিষয়শ্রেণী:বিবর্তনমূলক মনোবিজ্ঞান বিষয়শ্রেণী:যৌন বর্জন
হাবিবুর রহমান (জন্ম: ১৮ জুলাই ১৯৮৭) একজন বাংলাদেশী প্রথম শ্রেণির ক্রিকেটার। যিনি রাজশাহী বিভাগের হয়ে খেলেন।  ২০১৬ বাংলাদেশ প্রিমিয়ার লিগে ১ নভেম্বর ২০১৬ সালে তিনি কুমিল্লা ভিক্টোরিয়ান্সের হয়ে খেলে টি- টোয়েন্টি (টি ২০) ক্রিকেটে আত্মপ্রকাশ করেছিলেন।    আরো দেখুন   মনিরুজ্জামান কাজী কামরুল ইসলাম নিয়াজ মোর্শেদ (ক্রিকেটার)   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:রাজশাহী বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম
বাংলাদেশ এ্যাক্রেডিটেশন বোর্ড একটি স্বায়ত্তশাসিত সরকারী সংস্থা যা একটি পরীক্ষাগার, পরীক্ষা কেন্দ্র এবং প্রশংসাপত্র সংস্থা এবং এটি একটি  সাক্ষ্যদান সংস্থা যা ঢাকা, বাংলাদেশে অবস্থিত।   ইতিহাস  বাংলাদেশ এ্যাক্রেডিটেশন বোর্ড  ২০০৬ সালের ৬ সেপ্টেম্বর বাংলাদেশ সরকার সংসদ আইনের মাধ্যমে প্রতিষ্ঠিত করে। ইউনাইটেড নেশনস ইন্ডাস্ট্রিয়াল ডেভলপমেন্ট অর্গানাইজেশন বোর্ডে অনুশীলন উন্নতির জন্য একটি ফরাসী-কানাডিয়ান  পরামর্শক নেড গ্রেভেলকে নিয়োগ দেওয়া হয় এবং এটি ইউরোপীয় ইউনিয়নের অর্থায়নে পরিচালিত একটি প্রকল্পের আওতায় করা হয়েছিল। পরামর্শক নেড গ্রেভেলকে নিয়োগ দেওয়া হয় এবং এটি ইউরোপীয় ইউনিয়নের অর্থায়নে পরিচালিত একটি প্রকল্পের আওতায় করা হয়েছিল।  ২০১৫ সালে বোর্ডটি থাই  ইন্ডাস্ট্রিয়াল স্ট্যান্ডার্ড ইনস্টিটিউটের সাথে বাংলাদেশ ও থাইল্যান্ডের মধ্যে বাণিজ্য সম্পর্ক উন্নয়নের জন্য একটি চুক্তি স্বাক্ষর করে। ওয়েস্টার্ন মেরিনের চেয়ারম্যান অভিযোগ করেন যে,  বোর্ড কর্তৃক প্রদত্ত স্বীকৃতি অন্যান্য দেশে কখনো গৃহীত হয় না।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের সরকারি সংস্থা বিষয়শ্রেণী:২০০৬-এ প্রতিষ্ঠিত সরকারি সংস্থা